มีวิธีทำให้งอกได้ไหม และทำให้หยุดร่วงทำไง
สวัสดีค่ะ หากผมร่วงเกินวันละ 100 เส้น และติดต่อกันหลายวัน หรือเกิดผมร่วงเป็นหย่อม ถือว่าเกิดผมร่วงผิดปกติ ซึ่งสาเหตุได้แก่1. ผมร่วงจากพันธุกรรม มักพบในผู้ชายมากกว่าผู้หญิง2. ความเจ็บป่วยทางร่างกาย เช่นหลังการผ่าตัดใหญ่อาจมีผมร่วงมากได้ แต่ก็จะกลับมาเป็นปกติ3. มีโรคทางกายต่างๆ เช่น มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย) โรคภูมิแพ้ตนเองชนิด discoid lupus erythematosus โรคสะเก็ดเงิน โรคมะเร็ง เป็นต้น4. การใช้สารเคมีกับผมมากเกินไป เช่น การย้อมผม การดัดผม การยืดผม ที่บ่อยเกินไป5. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป6. การขาดสารอาหารรุนแรง โดยเฉพาะโปรตีน7. การเจ็บป่วยทางจิตใจที่รุนแรง เช่น โรคเครียด8. โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วย9. เป็นโรค Trichotillomania (หรือโรคดึงผม) ซึ่งเป็นโรคความผิดปกติทางจิตใจประเภทหนึ่ง10. เป็นโรค Alopecia areata หรือโรคผมร่วงเป็นหย่อม เกิดจากความผิดปกติของระบบภูมิคุ้มกันที่ไปทำลายต่อมรากผมจนทำให้ผมร่วงดังนั้น หากเกาหนังศีรษะเนื่องจากการคัน แล้วตามมาด้วยผมร่วง ก็อาจเกิดจากการติดเชื้อราที่หนังศีรษะได้ แนะนำควรไปพบแพทย์เพื่อรักษาค่ะ แต่หากเกาโดยที่ไม่ได้คัน และเกาบ่อยๆ โดยห้ามไม่ได้ ก็อาจมีสาเหตุมาจากจิตใจ เช่น มีความเครียด หรือมีความผิดปกติทางจิต ซึ่งก็ควรไปปรึกษากับจิตแพทย์ค่ะ ในช่วงนี้ ก็ควรงดการทำสีผม การย้อมผม การใช้สารเคมีอื่นๆ บนหนังศีรษะ เพื่อไม่ให้ผมร่วงมากขึ้นค่ะ